Document ID: 32012D0767

KOMISSION TÄYTÄNTÖÖNPANOPÄÄTÖS,
annettu 7 päivänä joulukuuta 2012,
EU:n vertailulaboratorion nimeämisestä suu- ja sorkkatautia varten ja päätöksen 2006/393/EY kumoamisesta
(tiedoksiannettu numerolla C(2012) 8901)
(ETA:n kannalta merkityksellinen teksti)
(2012/767/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisön toimenpiteistä suu- ja sorkkataudin torjumiseksi, direktiivin 85/511/ETY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (1) ja erityisesti sen 69 artiklan 1 kohdan,
sekä katsoo seuraavaa:
(1)
Direktiivissä 2003/85/EY säädetään torjunnan edellyttämistä vähimmäistoimenpiteistä suu- ja sorkkataudin puhjetessa ja tietyistä ennalta ehkäisevistä toimista, joiden tarkoituksena on parantaa toimivaltaisten viranomaisten ja kotieläintuottajien tietämystä suu- ja sorkkataudista sekä parantaa tautiin liittyvää valmiusastetta.
(2)
Direktiivin 2003/85/EY mukaan EU:n vertailulaboratorio suu- ja sorkkatautia varten on nimettävä muun muassa kyseisen direktiivin liitteessä XVI vahvistettujen tehtävien suorittamiseksi.
(3)
Komissio järjesti tiiviissä yhteistyössä jäsenvaltioiden kanssa tarjouskilpailun, jolla valittiin EU:n vertailulaboratorio teknisen ja tieteellisen pätevyyden sekä henkilöstön asiantuntemuksen perusteella.
(4)
Valintamenettelyn tuloksena tarjouskilpailun voittanut laboratorio - Institute for Animal Health, Pirbright Laboratory, jonka rahoittajana toimii Biotechnology and Biological Sciences Research Council (BBSRC) - on nimetty komission päätöksellä 2006/393/EY (2) EU:n vertailulaboratorioksi suu- ja sorkkatautia varten viiden vuoden ajaksi 7 päivästä kesäkuuta 2006 alkaen.
(5)
Direktiivissä 2003/85/EY säädetään myös, että komission olisi tarkasteltava uudelleen suu- ja sorkkatautia käsittelevän EU:n vertailulaboratorion nimitystä sen perusteella, kuinka laboratorio on täyttänyt kyseisen direktiivin liitteessä XVI täsmennetyt laboratorion tehtävät ja velvollisuudet.
(6)
Komission vireille panema arviointi saatettiin päätökseen huhtikuussa 2011, ja siinä todettiin, että Institute for Animal Health, Pirbright Laboratory, täyttää kaikki direktiivin 2003/85/EY liitteessä XVI säädetyt suu- ja sorkkatautia käsittelevältä EU:n vertailulaboratoriolta edellytetyt tehtävät ja velvollisuudet sekä rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (3) 32 artiklan 2 ja 4 kohdassa säädetyt EU:n vertailulaboratorioiden velvollisuudet.
(7)
Kyseisen laboratorion suu- ja sorkkatautia käsitteleväksi EU:n vertailulaboratorioksi nimityksen voimassaoloa olisi sen vuoksi jatkettava toistaiseksi.
(8)
Yhdistynyt kuningaskunta on lisäksi ilmoittanut virallisesti komissiolle, että Institute for Animal Health, Pirbright Laboratory, on nykyisin nimeltään the Pirbright Institute.
(9)
Suu- ja sorkkatautia käsittelevän EU:n vertailulaboratorion toiminnan keskeytymisen välttämiseksi on aiheellista, että tässä päätöksessä säädettyjä toimenpiteitä sovelletaan taannehtivasti 7 päivästä kesäkuuta 2011.
(10)
Unionin lainsäädännön selkeyden ja yksinkertaistamisen vuoksi päätös 2006/393/EY olisi siksi kumottava ja korvattava tällä päätöksellä.
(11)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
1. Nimetään Yhdistyneessä kuningaskunnassa sijaitseva Pirbright Institute, of the Biotechnology and Biological Sciences Research Council (BBSRC), suu- ja sorkkatautia käsitteleväksi EU:n vertailulaboratorioksi.
2. Edellä olevassa 1 kohdassa tarkoitetun EU:n vertailulaboratorion toimintaa ja velvollisuuksia koskevat säännöt vahvistetaan direktiivin 2003/85/EY liitteessä XVI.
2 artikla
Kumotaan päätös 2006/393/EY.
Viittauksia kumottuun päätökseen pidetään viittauksina tähän päätökseen.
3 artikla
Tätä päätöstä sovelletaan 7 päivästä kesäkuuta 2011.
4 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä joulukuuta 2012.

Labels: 7
3
6
0